title: 2011/708/: Decizia Consiliului și a reprezentanților guvernelor statelor membre ale Uniunii Europene, reuniți în cadrul Consiliului din 16 iunie 2011 privind semnarea în numele Uniunii și aplicarea provizorie a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte; precum și privind semnarea în numele Uniunii și aplicarea provizorie a Acordului auxiliar dintre Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte#Acord privind transportul aerian#Acord auxiliar între Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte

text:
               29.10.2011

               RO

               Jurnalul Oficial al Uniunii Europene

               L 283/1

         DECIZIA CONSILIULUI ȘI A REPREZENTANȚILOR GUVERNELOR STATELOR MEMBRE ALE UNIUNII EUROPENE, REUNIȚI ÎN CADRUL CONSILIULUI
   din 16 iunie 2011
   privind semnarea în numele Uniunii și aplicarea provizorie a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte; precum și privind semnarea în numele Uniunii și aplicarea provizorie a Acordului auxiliar dintre Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte
   (2011/708/UE)
   CONSILIUL ȘI REPREZENTANȚII GUVERNELOR STATELOR MEMBRE ALE UNIUNII EUROPENE, REUNIȚI ÎN CADRUL CONSILIULUI
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5) și articolul 218 alineatul (8) primul paragraf,
   având în vedere propunerea Comisiei Europene,
   întrucât:

               (1)

               Acordul privind transportul aerian dintre Comunitatea Europeană și statele membre ale acesteia, pe de o parte, și Statele Unite ale Americii, pe de altă parte (1) („Acordul privind transportul aerian”), semnat de Statele Unite ale Americii și de statele membre ale Comunității Europene, precum și de Comunitatea Europeană la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian dintre Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007 (2) („protocolul”), semnat de Statele Unite ale Americii și de statele membre ale Uniunii Europene, precum și de Uniunea Europeană la 24 iunie 2010, prevede în mod explicit aderarea țărilor terțe la Acordul privind transportul aerian.

               (2)

               În conformitate cu articolul 18 alineatul (5) din Acordul privind transportul aerian, astfel cum a fost modificat prin protocol, comitetul mixt instituit în temeiul acordului menționat a elaborat o propunere privind aderarea Islandei și a Regatului Norvegiei la Acordul privind transportul aerian, astfel cum a fost modificat prin protocol.

               (3)

               La 16 noiembrie 2010, comitetul mixt a propus un acord de transport aerian între Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte („Acordul de aderare”);

               (4)

               Comisia a negociat un acord auxiliar între Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, privind punerea în aplicare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte („Acordul auxiliar”).

               (5)

               Sub rezerva încheierii lor la o dată ulterioară, Acordul de aderare și Acordul auxiliar ar trebui să fie semnate și să se aplice cu titlu provizoriu, până la finalizarea procedurilor privind încheierea lor,

         ADOPTĂ PREZENTA DECIZIE:
   Articolul 1
   Prin prezenta se autorizează, în numele Uniunii, semnarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, precum și a Acordului auxiliar dintre Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, sub rezerva încheierii respectivelor acorduri.
   Textele Acordului de aderare și al Acordului auxiliar se atașează prezentei decizii.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul și acordul auxiliar în numele Uniunii.
   Articolul 3
   Până la finalizarea procedurilor pentru încheierea respectivelor acorduri, Acordul de aderare și Acordul auxiliar se aplică cu titlu provizoriu de la data semnării (3) de către Uniunea Europeană și, în măsura în care legislația națională aplicabilă permite acest lucru, de către statele membre ale acesteia și de către celelalte părți relevante.
   Articolul 4
   Prezenta decizie intră în vigoare la data adoptării sale.

      Adoptată la Luxemburg, 16 iunie 2011.

            Președintele

         VÖLNER P.

      (1)  JO L 134, 25.5.2007, p. 4.

      (2)  JO L 223, 25.8.2010, p. 3.

      (3)  Data semnării Acordului de aderare și a Acordului auxiliar se va publica în Jurnalul Oficial al Uniunii Europene de către Secretariatul General al Consiliului.

      TRADUCERE
      ACORD PRIVIND TRANSPORTUL AERIAN
      STATELE UNITE ALE AMERICII (denumite în continuare „Statele Unite”),
      ca primă parte,
      REGATUL BELGIEI,
      REPUBLICA BULGARIA,
      REPUBLICA CEHĂ,
      REGATUL DANEMARCEI,
      REPUBLICA FEDERALĂ GERMANIA,
      REPUBLICA ESTONIA,
      IRLANDA,
      REPUBLICA ELENĂ,
      REGATUL SPANIEI,
      REPUBLICA FRANCEZĂ,
      REPUBLICA ITALIANĂ,
      REPUBLICA CIPRU,
      REPUBLICA LETONIA,
      REPUBLICA LITUANIA,
      MARELE DUCAT AL LUXEMBURGULUI,
      REPUBLICA UNGARĂ,
      MALTA,
      REGATUL ȚĂRILOR DE JOS,
      REPUBLICA AUSTRIA,
      REPUBLICA POLONĂ,
      REPUBLICA PORTUGHEZĂ,
      ROMÂNIA,
      REPUBLICA SLOVENIA,
      REPUBLICA SLOVACĂ,
      REPUBLICA FINLANDA,
      REGATUL SUEDIEI,
      REGATUL UNIT AL MARII BRITANII ȘI IRLANDEI DE NORD,
      ca părți la Tratatul privind Uniunea Europeană și la Tratatul privind funcționarea Uniunii Europene și ca state membre ale Uniunii Europene (denumite în continuare „statele membre”)
      și
      UNIUNEA EUROPEANĂ,
      ca a doua parte,
      ISLANDA,
      ca a treia parte, și
      REGATUL NORVEGIEI (denumit în continuare „Norvegia”),
      ca a patra parte;
      DORIND să promoveze un sistem internațional de transport aerian bazat pe concurența dintre companiile aeriene pe o piață supusă unui minim de intervenție și reglementare din partea statului;
      DORIND să faciliteze extinderea oportunităților de transport aerian internațional, inclusiv prin dezvoltarea de rețele de transport aerian care să ofere servicii aeriene corespunzătoare pasagerilor și expeditorilor;
      DORIND să permită companiilor aeriene să ofere pasagerilor și expeditorilor prețuri și servicii competitive pe piețe deschise;
      DORIND să permită tuturor sectoarelor din domeniul transportului aerian, inclusiv personalului companiilor aeriene, să beneficieze de avantajele unui acord de liberalizare;
      DORIND să asigure cel mai înalt grad de siguranță și securitate în transportul aerian internațional și reafirmându-și deosebita preocupare față de actele sau amenințările îndreptate împotriva securității aeronavelor, care pun în pericol siguranța persoanelor și a bunurilor, afectează negativ operațiunile de transport aerian și subminează încrederea publicului în siguranța aviației civile;
      LUÂND ACT de Convenția privind aviația civilă internațională, deschisă spre semnare la Chicago la data de 7 decembrie 1944;
      RECUNOSCÂND că subvențiile guvernamentale pot afecta negativ concurența dintre companiile aeriene și pot pune în pericol realizarea obiectivelor fundamentale ale prezentului acord;
      SUBLINIIND importanța protejării mediului înconjurător în cadrul dezvoltării și al punerii în aplicare a politicii aeronautice internaționale;
      LUÂND ACT de importanța protecției consumatorilor, inclusiv a protecției prevăzute prin Convenția pentru unificarea anumitor norme referitoare la transportul aerian internațional, adoptată la Montreal la 28 mai 1999;
      INTENȚIONÂND să dezvolte cadrul acordurilor existente în scopul de a deschide accesul la piețe și a maximiza avantajele consumatorilor, ale companiilor aeriene, ale forței de muncă și ale populației de ambele părți ale Atlanticului;
      RECUNOSCÂND importanța consolidării accesului companiilor lor aeriene la piețele globale de capital în vederea consolidării concurenței și a promovării obiectivelor prezentului acord;
      INTENȚIONÂND să creeze un precedent la scară mondială pentru a promova avantajele liberalizării în acest sector economic esențial;
      RECUNOSCÂND că Uniunea Europeană a succedat Comunității Europene, înlocuind-o ca urmare a intrării în vigoare, la 1 decembrie 2009, a Tratatului de la Lisabona de modificare a Tratatului privind Uniunea Europeană și a Tratatului de instituire a Comunității Europene și că, de la data respectivă, toate drepturile și obligațiile Comunității Europene și toate trimiterile la aceasta din Acordul privind transportul aerian semnat de Statele Unite ale Americii și de Comunitatea Europeană și statele membre ale acesteia la 25 și 30 aprilie 2007 se aplică Uniunii Europene,
      AU CONVENIT CU PRIVIRE LA URMĂTOARELE DISPOZIȚII:
      Articolul 1
      Definiție
      „Parte” înseamnă Statele Unite ale Americii, Uniunea Europeană și statele membre ale acesteia, Islanda sau Norvegia.
      Articolul 2
      Aplicarea acordului de transport aerian, astfel cum a fost modificat prin protocol, și a anexei la acest acord
      Dispozițiile Acordului privind transportul aerian semnat de Statele Unite ale Americii și de Comunitatea Europeană și statele membre ale acesteia la 25 și 30 aprilie 2007 („Acordul privind transportul aerian”), astfel cum a fost modificat prin Protocolul de modificare a Acordului privind transportul aerian semnat de Statele Unite ale Americii și de Uniunea Europeană și statele membre ale acesteia la 24 iunie 2010 (denumit în continuare „protocolul”), care sunt incluse prin trimitere, se aplică tuturor părților la acord, în conformitate cu anexa la prezentul acord. Dispozițiile Acordului privind transportul aerian, astfel cum a fost modificat prin protocol, se aplică Islandei și Norvegiei ca și cum acestea ar fi state membre ale Uniunii Europene, astfel că Islanda și Norvegia vor avea toate drepturile și obligațiile statelor membre în temeiul respectivului acord. Dispozițiile din anexa la prezentul acord constituie parte integrantă a acestuia.
      Articolul 3
      Denunțarea acordului sau încetarea aplicării provizorii
      (1)   Atât Statele Unite, cât și Uniunea Europeană și statele membre ale acesteia pot, în orice moment, să prezinte celorlalte trei părți, pe căi diplomatice, o notificare scrisă privind decizia de a denunța prezentul acord sau de a înceta aplicarea provizorie a acordului în temeiul articolului 5.
      Simultan, un exemplar al notificării respective se transmite Organizației Internaționale a Aviației Civile (OACI). Prezentul acord sau aplicarea sa provizorie încetează la ora 0:00 GMT la sfârșitul sezonului de trafic al Asociației Internaționale a Transporturilor Aeriene (IATA) care survine în termen de un an de la data notificării scrise, cu excepția cazului în care notificarea este retrasă prin acordul tuturor părților înainte de sfârșitul acestei perioade.
      (2)   Atât Islanda, cât și Norvegia pot, în orice moment, să înainteze celorlalte părți, pe căi diplomatice, o notificare scrisă privind decizia de a se retrage din prezentul acord sau de a înceta aplicarea provizorie prevăzută la articolul 5 din prezentul acord. Simultan, un exemplar al notificării respective se transmite OACI. O astfel de retragere sau încetare a aplicării provizorii devine efectivă la ora 0:00 GMT la sfârșitul sezonului de trafic al Asociației Internaționale de Transport Aerian (IATA) aflat în curs, la un an de la data notificării scrise, în afara cazului în care notificarea este retrasă cu acordul părții care a transmis notificarea scrisă, al Statelor Unite și al Uniunii Europene și statelor membre ale acesteia înainte de încheierea perioadei respective.
      (3)   Atât Statele Unite, cât și Uniunea Europeană și statele membre ale acesteia pot, în orice moment, să înainteze Islandei sau Norvegiei, pe căi diplomatice, o notificare scrisă privind decizia de a denunța prezentul acord sau de a înceta aplicarea provizorie a prezentului acord în ceea ce privește Islanda sau Norvegia. Simultan, se transmit exemplare ale notificării respective celorlalte două părți la prezentul acord și OACI. Denunțarea acordului sau încetarea aplicării provizorii în ceea ce privește Islanda sau Norvegia produc efecte începând de la ora 0:00 GMT la sfârșitul sezonului de trafic al IATA care survine în termen de un an de la data notificării scrise, în afara cazului în care notificarea este retrasă, înainte de încheierea acestei perioade, prin acordul părții care a primit notificarea, al Statelor Unite, al Uniunii Europene și al statelor membre ale acesteia.
      (4)   În ceea ce privește notele diplomatice menționate în prezentul articol, notele diplomatice transmise de Uniunea Europeană și statele membre ale acesteia sau adresate acestora sunt transmise de către sau, după caz, către Uniunea Europeană.
      (5)   Fără a aduce atingere oricăror alte prevederi ale prezentului articol, în cazul în care este denunțat Acordul privind transportul aerian, astfel cum este modificat prin protocol, prezentul acord este denunțat simultan.
      Articolul 4
      Înregistrarea la OACI
      Prezentul acord și toate modificările acestuia se înregistrează la OACI de către Secretariatul General al Consiliului Uniunii Europene.
      Articolul 5
      Aplicarea provizorie
      Până la intrarea acestuia în vigoare, părțile convin să aplice cu titlu provizoriu prezentul acord, în măsura în care legislația națională aplicabilă permite acest lucru, începând de la data semnării. În cazul în care Acordul privind transportul aerian, astfel cum a fost modificat prin protocol, este denunțat în conformitate cu articolul 23 sau în cazul în care aplicarea provizorie a acestuia încetează în conformitate cu articolul 25 din acordul menționat sau în cazul în care aplicarea provizorie a protocolului încetează în conformitate cu articolul 9 din protocol, aplicarea provizorie a prezentului acord încetează simultan.
      Articolul 6
      Intrarea în vigoare
      Prezentul acord intră în vigoare la ultima dintre datele următoare:

                  1.

                  data intrării în vigoare a Acordului privind transportul aerian;

                  2.

                  data intrării în vigoare a protocolului; sau

                  3.

                  în termen de o lună de la data ultimei notificări din schimbul de note diplomatice dintre părți care confirmă că s-au încheiat toate procedurile necesare pentru intrarea în vigoare a prezentului acord.

            În scopul acestui schimb de note diplomatice, notele diplomatice transmise de Uniunea Europeană și statele membre ale acesteia sau adresate acestora sunt transmise de către sau, după caz, către Uniunea Europeană. Nota sau notele diplomatice din partea Uniunii Europene și a statelor membre ale acesteia conțin comunicări din partea fiecărui stat membru prin care se confirmă că s-au încheiat procedurile necesare pentru intrarea în vigoare a prezentului acord.

         DREPT CARE subsemnații, pe deplin autorizați, au semnat prezentul acord.
         Întocmit la Luxemburg și Oslo, în patru exemplare, la șaisprezece iunie 2011 și respectiv la douăzeci și unu iunie 2011.

            For the United States of America

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland

         DECLARAȚIE COMUNĂ
         Reprezentanții Statelor Unite ale Americii, ai Uniunii Europene și ai statelor membre ale acesteia, ai Islandei și ai Regatului Norvegiei au confirmat că textul Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte („acordul”) urmează să fie autentificat în alte limbi, fie înainte de semnarea acordului, prin schimb de scrisori, fie după semnarea acordului, prin decizia comitetului mixt.
         Prezenta declarație comună face parte integrantă din acord.

         ANEXĂ

            Dispoziții specifice privind Islanda și Norvegia

         Dispozițiile Acordului privind transportul aerian, astfel cum au fost modificate prin protocol și modificate după cum urmează, se aplică tuturor părților la prezentul acord. Dispozițiile Acordului privind transportul aerian, astfel cum au fost modificate prin protocol, se aplică Islandei și Norvegiei ca și cum acestea ar fi state membre ale Uniunii Europene, astfel că Islanda și Norvegia vor avea toate drepturile și obligațiile aferente statelor membre în temeiul respectivului acord, sub rezerva următoarelor:

                     1.

                     La articolul 1, alineatul (9) din Acordul privind transportul aerian astfel cum a fost modificat prin protocol se citește după cum urmează:
                     „«Teritoriu» înseamnă, în ceea ce privește Statele Unite, regiunile terestre (continent și insule), apele interioare și apele maritime teritoriale aflate sub suveranitatea sau jurisdicția acestora, și, în ceea ce privește Uniunea Europeană și statele membre ale acesteia, regiunile terestre (continent și insule), apele interioare și apele maritime teritoriale unde se aplică Acordul privind Spațiul Economic European conform dispozițiilor prevăzute de acordul respectiv și de orice instrument ulterior, cu excepția regiunilor terestre și a apelor interioare aflate sub suveranitatea sau jurisdicția Principatului Liechtenstein; se înțelege că aplicarea prezentului acord în cazul aeroportului Gibraltar nu aduce atingere pozițiilor juridice respective ale Regatului Spaniei și ale Regatului Unit în legătură cu diferendul privind suveranitatea asupra teritoriului pe care este situat aeroportul și menținerii suspendării aplicării, în cazul aeroportului Gibraltar, a măsurilor în domeniul aviației ale Uniunii Europene în vigoare la 18 septembrie 2006 la nivelul statelor membre, în conformitate cu declarația ministerială referitoare la aeroportul Gibraltar, asupra căreia s-a convenit la Córdoba la 18 septembrie 2006; și”.

                     2.

                     Articolele 23-26 din Acordul privind transportul aerian, astfel cum a fost modificat prin protocol, nu se aplică Islandei și Norvegiei.

                     3.

                     Articolele 9 și 10 din protocol nu se aplică Islandei și Norvegiei.

                     4.

                     În partea 1 din anexa 1 la Acordul privind transportul aerian, astfel cum a fost modificat prin protocol, se adaugă următorul text:

                                 „(w)

                                 Islanda: Acordul privind transportul aerian, semnat la Washington la 14 iunie 1995; modificat la 1 martie 2002 prin schimb de note; modificat la 14 august 2006 și la 9 martie 2007 prin schimb de note.

                                 (x)

                                 Regatul Norvegiei: Acordul referitor la serviciile de transport aerian, încheiat prin schimb de note la Washington la 6 octombrie 1945; modificat la 6 august 1954 prin schimb de note; modificat la 16 iunie 1995 prin schimb de note.”

                     5.

                     Textul părții 2 din anexa 1 la Acordul privind transportul aerian, astfel cum a fost modificat prin protocol, se citește după cum urmează:
                     „Fără a aduce atingere părții 1 din prezenta anexă, pentru regiunile care nu sunt cuprinse în definiția «teritoriului» de la articolul 1 din prezentul acord, acordurile de la literele (e) (Danemarca-Statele Unite), (g) (Franța-Statele Unite), (v) (Regatul Unit-Statele Unite) și (x) (Norvegia-Statele Unite) din secțiunea respectivă continuă să se aplice în conformitate cu clauzele acestora.”

                     6.

                     Textul părții 3 din anexa 1 la Acordul privind transportul aerian, astfel cum a fost modificat prin protocol, se citește după cum urmează:
                     „Fără a aduce atingere articolului 3 din prezentul acord, companiile aeriene din SUA nu au dreptul de a furniza servicii de transport exclusiv de mărfuri care nu sunt parte a unui serviciu care deservește Statele Unite, către sau dinspre puncte din statele membre, cu excepția celor către sau dinspre puncte din Republica Cehă, Republica Franceză, Republica Federală Germania, Marele Ducat al Luxemburgului, Republica Malta, Republica Polonă, Republica Portugheză, Republica Slovacă, Islanda și Regatul Norvegiei.”

                     7.

                     La sfârșitul articolului 3 din anexa 2 la Acordul privind transportul aerian, astfel cum a fost modificat prin protocol, se adaugă următoarea teză:
                     „În cazul Islandei și al Norvegiei, aceasta include, dar nu se limitează la articolele 53, 54 și 55 din Acordul privind Spațiul Economic European și regulamentele Uniunii Europene de punere în aplicare a dispozițiilor articolelor 101, 102 și 105 din Tratatul privind funcționarea Uniunii Europene, astfel cum au fost încorporate în Acordul privind Spațiul Economic European, precum și toate modificările aduse acestora.”

                     8.

                     Articolul 21 alineatul (4) din Acordul privind transportul aerian, astfel cum a fost modificat prin protocol, se aplică în cazul Islandei și al Norvegiei în măsura în care actele cu putere de lege și actele administrative relevante ale Uniunii Europene sunt încorporate în Acordul privind Spațiul Economic European, în conformitate cu toate adaptările prevăzute. Drepturile menționate la articolul 21 alineatul (4) literele (a) și (b) din Acordul privind transportul aerian, astfel cum a fost modificat prin protocol, sunt aplicabile Islandei sau Norvegiei numai dacă, în ceea ce privește impunerea de restricții de operare referitoare la zgomot, Islanda sau, respectiv, Norvegia fac obiectul, în temeiul actelor cu putere de lege și actelor administrative ale Uniunii Europene încorporate în Acordul privind Spațiul Economic European, unei supravegheri comparabile cu cea prevăzută la articolul 21 alineatul (4) din Acordul privind transportul aerian, astfel cum a fost modificat prin protocol.

      ACORD AUXILIAR
      între Uniunea Europeană și statele membre ale acesteia, ca primă parte, Islanda, ca a doua parte, și Regatul Norvegiei, ca a treia parte, referitor la aplicarea Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte
      REGATUL BELGIEI,
      REPUBLICA BULGARIA,
      REPUBLICA CEHĂ,
      REGATUL DANEMARCEI,
      REPUBLICA FEDERALĂ GERMANIA,
      REPUBLICA ESTONIA,
      IRLANDA,
      REPUBLICA ELENĂ,
      REGATUL SPANIEI,
      REPUBLICA FRANCEZĂ,
      REPUBLICA ITALIANĂ,
      REPUBLICA CIPRU,
      REPUBLICA LETONIA,
      REPUBLICA LITUANIA,
      MARELE DUCAT AL LUXEMBURGULUI,
      REPUBLICA UNGARĂ,
      MALTA,
      REGATUL ȚĂRILOR DE JOS,
      REPUBLICA AUSTRIA,
      REPUBLICA POLONĂ,
      REPUBLICA PORTUGHEZĂ,
      ROMÂNIA,
      REPUBLICA SLOVENIA,
      REPUBLICA SLOVACĂ,
      REPUBLICA FINLANDA,
      REGATUL SUEDIEI,
      REGATUL UNIT AL MARII BRITANII ȘI IRLANDEI DE NORD,
      ca părți la Tratatul privind Uniunea Europeană și la Tratatul privind funcționarea Uniunii Europene și ca state membre ale Uniunii Europene (denumite în continuare „statele membre”),
      și
      UNIUNEA EUROPEANĂ,
      ca primă parte;
      ISLANDA,
      ca a doua parte;
      și
      REGATUL NORVEGIEI (denumit în continuare „Norvegia”),
      ca a treia parte;
      LUÂND ACT de faptul că Comisia Europeană a negociat, în numele Uniunii Europene și al statelor membre ale acesteia, un Acord privind transportul aerian cu Statele Unite ale Americii, în conformitate cu decizia prin care Consiliul autoriza Comisia să deschidă negocierile,
      LUÂND ACT de faptul că Acordul privind transportul aerian dintre Statele Unite ale Americii și Comunitatea Europeană și statele membre ale acesteia (denumit în continuare „Acordul privind transportul aerian”) a fost parafat la 2 martie 2007, semnat la Bruxelles la 25 aprilie 2007 și la Washington, D.C. la 30 aprilie 2007 și aplicat provizoriu de la 30 martie 2008,
      LUÂND ACT de faptul că Acordul privind transportul aerian a fost modificat prin Protocolul de modificare a Acordului privind transportul aerian dintre Statele Unite ale Americii și Uniunea Europeană și statele membre ale acesteia (denumit în continuare „protocolul”), parafat la 25 martie 2010 și semnat la Luxemburg la 24 iunie 2010,
      LUÂND ACT de faptul că Islanda și Norvegia, fiind pe deplin integrate în piața comună a serviciilor aeriene prin Acordul privind Spațiul Economic European, au aderat la Acordul privind transportul aerian, astfel cum a fost modificat prin protocol, printr-un acord între Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte (denumit în continuare „acordul”), încheiat la aceeași dată, care include Acordul privind transportul aerian astfel cum a fost modificat prin protocol,
      RECUNOSCÂND că este necesar să se stabilească dispoziții procedurale pentru a se decide, dacă este cazul, modalitatea de luare a unor măsuri în temeiul articolului 21 alineatul (5) din Acordul privind transportul aerian astfel cum a fost modificat prin protocol,
      RECUNOSCÂND că este de asemenea necesar să se stabilească dispoziții procedurale privind participarea Islandei și a Norvegiei la comitetul mixt instituit în temeiul articolului 18 din Acordul privind transportul aerian, astfel cum a fost modificat prin protocol, și la procedurile de arbitraj prevăzute la articolul 19 din Acordul privind transportul aerian, astfel cum a fost modificat prin protocol. Dispozițiile procedurale respective ar trebui să asigure cooperarea, fluxul de informații și consultarea necesare înainte de reuniunile comitetului mixt, precum și punerea în aplicare a anumitor dispoziții ale acordului de transport aerian, astfel cum a fost modificat prin protocol, inclusiv a celor privind securitatea, siguranța, acordarea drepturilor de trafic și revocarea acestora și ajutorul de stat,
      AU CONVENIT CU PRIVIRE LA URMĂTOARELE DISPOZIȚII:
      Articolul 1
      Notificarea
      În cazul în care Uniunea Europeană și statele membre ale acesteia decid cu privire la denunțarea acordului în conformitate cu articolul 3 din acord sau cu privire la încetarea aplicării provizorii a acestuia sau cu privire la retragerea notificărilor în acest sens, Comisia, înainte de a prezenta, pe căi diplomatice, o notificare Statelor Unite ale Americii, notifică fără întârziere decizia respectivă Islandei și Norvegiei. În mod similar, Islanda și/sau Norvegia notifică fără întârziere Comisiei orice astfel de decizie.
      Articolul 2
      Suspendarea drepturilor de trafic
      Consiliul, în numele Uniunii Europene și al statelor membre ale acesteia, hotărând în unanimitate, în conformitate cu dispozițiile relevante din tratat, precum și Islanda și Norvegia, adoptă decizia de a nu permite companiilor aeriene ale celeilalte părți să opereze pe frecvențe suplimentare sau să pătrundă pe piețe noi în conformitate cu acordul și de a notifica acest fapt Statelor Unite ale Americii sau de a conveni asupra ridicării unei astfel de decizii, luate în conformitate cu articolul 21 alineatul (5) din Acordul privind transportul aerian, astfel cum a fost modificat prin protocol. Președintele Consiliului, acționând în numele Uniunii Europene și al statelor membre ale acesteia, Islanda și Norvegia prezintă ulterior Statelor Unite ale Americii o notificare în legătură cu orice astfel de decizie.
      Articolul 3
      Comitetul mixt
      (1)   Uniunea Europeană, statele membre ale acesteia, Islanda și Norvegia sunt reprezentate în comitetul mixt instituit în temeiul articolului 18 din Acordul privind transportul aerian, astfel cum a fost modificat prin protocol, de către reprezentanți ai Comisiei, ai statelor membre, ai Islandei și ai Norvegiei.
      (2)   Poziția Uniunii Europene, a statelor membre, a Islandei și a Norvegiei în cadrul comitetului mixt este prezentată de Comisie, cu excepția domeniilor care în cadrul UE țin exclusiv de competența statelor membre, caz în care aceasta este prezentată de președintele Consiliului sau de Comisie, de Islanda și de Norvegia, după caz.
      (3)   Poziția pe care urmează să o adopte Islanda și Norvegia în cadrul comitetului mixt în ceea ce privește aspecte care intră sub incidența articolelor 14 sau 20 din Acordul privind transportul aerian, astfel cum a fost modificat de protocol, sau aspecte care nu necesită adoptarea unei decizii cu efecte juridice se adoptă către Comisie în acord cu Islanda și Norvegia.
      (4)   Pentru alte decizii ale comitetului mixt privind aspecte care intră sub incidența regulamentelor și a directivelor încorporate în Acordul privind Spațiul Economic European, poziția pe care urmează să o adopte Islanda și Norvegia se adoptă de către Islanda și Norvegia, pe baza unei propuneri a Comisiei.
      (5)   Pentru alte decizii ale comitetului mixt privind aspecte care nu se află sub incidența regulamentelor și directivelor încorporate în Acordul privind Spațiul Economic European, poziția pe care urmează să o adopte Islanda și Norvegia se adoptă de către Islanda și Norvegia în acord cu Comisia.
      (6)   Comisia ia măsurile adecvate pentru a asigura participarea deplină a Islandei și a Norvegiei la toate reuniunile cu statele membre în vederea coordonării, elaborării deciziilor sau consultării, precum și accesul la informațiile relevante pentru pregătirea reuniunilor comitetului mixt care urmează să aibă loc.
      Articolul 4
      Arbitrajul
      (1)   Comisia reprezintă Uniunea Europeană, statele membre, Islanda și Norvegia în cadrul procedurilor de arbitraj prevăzute la articolul 19 din Acordul privind transportul aerian, astfel cum a fost modificat prin protocol.
      (2)   Comisia ia măsuri, după caz, pentru a asigura implicarea Islandei și Norvegiei în pregătirea și coordonarea procedurilor de arbitraj.
      (3)   În cazul în care Consiliul decide suspendarea unor privilegii în conformitate cu articolul 19 alineatul (7) din Acordul privind transportul aerian, astfel cum a fost modificat prin protocol, decizia respectivă se notifică Islandei și Norvegiei. În mod similar, Islanda și/sau Norvegia informează Comisia în legătură cu orice astfel de decizie.
      (4)   Orice altă măsură adecvată care urmează a fi luată în temeiul articolului 19 din Acordul privind transportul aerian, astfel cum a fost modificat prin protocol, cu privire la aspecte ce țin de competența Uniunii este decisă de Comisie, asistată de un comitet special format din reprezentanți ai statelor membre numiți de către Consiliu, ai Islandei și ai Norvegiei.
      Articolul 5
      Schimbul de informații
      (1)   Islanda și Norvegia informează prompt Comisia cu privire la orice decizie de a refuza, de a revoca, de a suspenda sau de a limita autorizațiile unei companii aeriene din Statele Unite ale Americii, decizie pe care au adoptat-o în temeiul articolului 4 sau 5 din Acordul privind transportul aerian, astfel cum a fost modificat prin protocol. În mod similar, Comisia informează prompt Islanda și Norvegia cu privire la luarea oricărei astfel de decizii de către statele membre.
      (2)   Islanda și Norvegia informează imediat Comisia cu privire la orice solicitări sau notificări efectuate sau primite de acestea în temeiul articolului 8 din Acordul privind transportul aerian, astfel cum a fost modificat prin protocol. În mod similar, Comisia informează imediat Islanda și Norvegia cu privire la orice astfel de solicitări sau notificări efectuate sau primite de statele membre.
      (3)   Islanda și Norvegia informează imediat Comisia cu privire la orice solicitări sau notificări efectuate sau primite de acestea în temeiul articolului 9 din Acordul privind transportul aerian, astfel cum a fost modificat prin protocol. În mod similar, Comisia informează imediat Islanda și Norvegia cu privire la orice astfel de solicitări sau notificări efectuate sau primite de statele membre.
      Articolul 6
      Subvențiile și ajutorul de stat
      (1)   În cazul în care Islanda sau Norvegia consideră că o subvenție sau un ajutor preconizat ori acordat de o entitate guvernamentală de pe teritoriul Statelor Unite ale Americii va avea efecte negative asupra concurenței menționate la articolul 14 alineatul (2) din Acordul privind transportul aerian, astfel cum a fost modificat prin protocol, ele aduc acest lucru la cunoștința Comisiei. În cazul în care un stat membru a adus în atenția Comisiei o chestiune similară, Comisia aduce la rândul ei acest aspect în atenția Islandei și a Norvegiei.
      (2)   Comisia, Islanda și Norvegia pot aborda entitatea respectivă sau pot solicita o reuniune a comitetului mixt instituit în temeiul articolului 18 din Acordul privind transportul aerian, astfel cum a fost modificat prin protocol.
      (3)   Comisia, Islanda și Norvegia se informează reciproc de îndată ce sunt contactate de Statele Unite ale Americii în temeiul articolului 14 alineatul (3) din Acordul privind transportul aerian, astfel cum a fost modificat prin protocol.
      Articolul 7
      Denunțarea acordului auxiliar sau încetarea aplicării provizorii
      (1)   Orice parte poate, în orice moment, să înainteze celorlalte părți, pe cale diplomatică, o notificare scrisă privind decizia sa de a denunța prezentul acord auxiliar sau de a înceta aplicarea provizorie a acestuia. Prezentul acord auxiliar sau aplicarea provizorie a acestuia încetează provizoriu la ora 0:00 GMT după șase luni de la data notificării scrise privind denunțarea acordului sau încetarea aplicării provizorii a acestuia, cu excepția cazului în care notificarea este retrasă prin acordul părților înainte de încheierea acestei perioade.
      (2)   Fără a aduce atingere oricăror alte dispoziții din prezentul articol, în cazul în care acordul este denunțat sau aplicarea provizorie a acestuia încetează, prezentul acord auxiliar sau aplicarea provizorie a acestuia este denunțat simultan.
      Articolul 8
      Aplicarea provizorie
      Până la intrarea în vigoare în conformitate cu articolul 9, părțile convin să aplice în mod provizoriu prezentul acord auxiliar, în măsura în care legislația națională aplicabilă permite acest lucru, începând de la data semnării prezentului acord auxiliar sau de la data specificată la articolul 5 din acord, dacă aceasta este ulterioară celei dintâi.
      Articolul 9
      Intrarea în vigoare
      Prezentul acord auxiliar intră în vigoare fie (a) la o lună de la data ultimei note din cadrul schimbului de note diplomatice dintre părți, prin care se confirmă că toate procedurile necesare pentru intrarea în vigoare a prezentului acord auxiliar au fost îndeplinite, fie (b) la data intrării în vigoare a acordului, dacă această dată este ulterioară celei dintâi.

         DREPT CARE subsemnații, pe deplin autorizați, au semnat prezentul acord auxiliar.
         Întocmit la Luxemburg și Oslo, în triplu exemplar, la 16 iunie 2011 și respectiv la 21 iunie 2011, în limbile bulgară, cehă, daneză, engleză, estonă, finlandeză, franceză, germană, greacă, islandeză, italiană, letonă, lituaniană, maghiară, malteză, norvegiană, olandeză, polonă, portugheză, română, slovacă, slovenă, spaniolă și suedeză, toate textele fiind autentice.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/592/UE: Decizia Parlamentului European din 10 mai 2012 privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/258

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2010
   (2012/592/UE)
   PARLAMENTUL EUROPEAN,

               —

               având în vedere conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010, însoțit de răspunsurile Fundației (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0116/2012),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 150.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2010, însoțit de răspunsurile Fundației (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0116/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2011, Parlamentul a acordat directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                              —

                              a invitat Fundația să prezinte dovezi cu privire la deciziile sale referitoare la selecția personalului (de exemplu dovezi privind punctajul minim pentru candidați la începutul procesului de recrutare) pentru a garanta transparența procedurilor de recrutare;

                              —

                              a invitat Fundația să se asigure că creditele sunt puse la dispoziție numai după ce se încasează venitul alocat aferent;

                              —

                              a constatat că Curtea de Conturi a fost nevoită să formuleze observații cu privire la situația bugetară și financiară a Fundației care conțineau deficiențe grave, fapt care indica mari insuficiențe la nivelul organizării financiare a Fundației;

                  C.

                  întrucât bugetul Agenției pentru exercițiul financiar 2010 s-a ridicat la 20 900 000 EUR, ceea ce reprezintă o majorare de 3,4 % față de exercițiul financiar 2009, întrucât contribuția inițială a Uniunii Europene la bugetul Agenției pentru exercițiul financiar 2010 s-a ridicat la 19 067 159 EUR, comparativ cu 19 450 000 EUR în 2009 (6), ceea ce reprezintă o majorare cu 0,97 %,

         Acțiunile prin care s-a dat curs observațiilor Curții de Conturi din 2009

                  1.

                  constată din raportul anual de activitate că Fundația și-a asumat următoarele angajamente și a realizat următoarele acțiuni ca urmare a observațiilor Curții de Conturi din 2009:

                              —

                              Fundația s-a angajat să acorde în viitor o mai mare atenție cerinței de a pune la dispoziție credite numai după ce se încasează venitul alocat aferent;

                              —

                              Fundația s-a angajat să își intensifice în mod semnificativ eforturile pentru închiderea conturilor pe 2010, prin intermediul unor cursuri de instruire și al resurselor suplimentare; s-au luat măsuri pentru a fi respectate toate termenele în ceea ce privește conturile pentru 2010 și pentru a se evita orice deficiențe majore în conturile provizorii pentru 2010;

                              —

                              registrul de excepții, care lipsea, a fost creat la 1 iulie 2010;

                              —

                              în ceea ce privește procedura de selecție a personalului, nu au fost găsite dovezi care să ateste că punctajele minime pe care trebuiau să le acumuleze candidații ca să fie invitați la interviu și să fie incluși pe lista de rezervă au fost stabilite înainte de examinarea cererilor; Fundația a inclus în prezent aceste punctaje minime în rapoartele comitetului de selecție;

                              —

                              Fundația a luat măsuri pentru a îmbunătăți și mai mult procedurile de evaluare și analiză ca parte a efortului depus pentru a evita în viitor erorile din procedurile de achiziții;

                  2.

                  invită Curtea de Conturi să confirme autorității care acordă descărcarea de gestiune că aceste acțiuni și angajamente sunt suficiente pentru eliminarea deficiențelor constatate de Curte în activitatea Fundației în 2009;

         Gestiunea bugetară și financiară

                  3.

                  reamintește că contribuția inițială a Uniunii la bugetul Fundației a fost în 2010 de 19 067 159 EUR; constată însă că suma de 762 841 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 19 830 000 EUR;

                  4.

                  constată, pe baza intrărilor din conturile sale anuale, că Fundația a publicat un buget rectificativ în valoare totală de 20 848 000 EUR foarte aproape de încheierea exercițiului 2010; regretă că Fundația nu a prezentat informații cu privire la motivele care s-au aflat la baza acestor modificări; invită Fundația să remedieze situația și să informeze autoritatea care acordă descărcarea de gestiune cu privire la această chestiune;

                  5.

                  constată pe baza raportului său anual de activitate că Fundația a înregistrat o rată de execuție a creditelor de angajament de 98 %; constată în special că, potrivit conturilor anuale, ratele de utilizare de către Fundație a fondurilor de la titlul I (cheltuieli de personal), titlul II (administrație) și titlul III (cheltuieli operaționale) au fost de 99,8 %, 95,1 % și, respectiv, 96 %;

                  6.

                  constată pe baza conturilor anuale ale Fundației că rata de utilizare a creditelor reportate din 2009 în 2010 a fost de 96,1 % în credite de plată, față de 94,2 % în 2009;

         Resurse umane

                  7.

                  constată pe baza raportului anual de activitate al Fundației că proporția posturilor ocupate din organigramă, 91 %, s-a îmbunătățit în 2010 față de 2009 (78 %);

         Performanță

                  8.

                  subliniază că activitatea principală a Fundației este să contribuie la crearea unor condiții mai bune de viață și de muncă prin acțiuni menite să dezvolte și să difuzeze cunoștințele legate de acest subiect prin intermediul rețelelor și al sondajelor; constată că 68 % din personalul Fundației se ocupă de aceste activități operative, iar personalul rămas se ocupă de sarcini administrative; prin urmare, consideră că este deosebit de important pentru autoritatea care acordă descărcarea de gestiune să evalueze eficiența și eficacitatea procesului de gestionare a sondajelor în cadrul Fundației;

                  9.

                  constată în special că, în 2010, Fundația a întreprins următoarele activități în cadrul Rețelei observatoarelor europene și al sondajelor:

                              —

                              în cadrul Observatorului European pentru Relații Industriale (EIRO): au fost adăugate 357 de informații actualizate; cinci studii de reprezentativitate; actualizări anuale ale informațiilor privind remunerarea, timpul de lucru și acțiunile sindicale; examinarea anuală a relațiilor industriale; șase rapoarte analitice comparative;

                              —

                              în cadrul Observatorului European pentru Condițiile de Muncă (EWCO): au fost adăugate 107 informații actualizate; șase rapoarte analitice comparative privind promovarea ocupării forței de muncă în rândul lucrătorilor migranți și al persoanelor care desfășoară o activitate independentă;

                              —

                              în cadrul Monitorului European pentru Restructurare (ERM): au fost adăugate 1 258 de fișe informative cu privire la restructurări; patru rapoarte analitice comparative;

                              —

                              în cadrul celui de al doilea sondaj privind calitatea vieții în Europa: raport în urma analizei secundare a vieții de familie și a vieții profesionale;

                              —

                              în cadrul celui de al treilea sondaj privind calitatea vieții în Europa: pregătirea lucrărilor de teren;

                              —

                              în cadrul celui de al cincilea sondaj privind condițiile de muncă în Europa: lucrări de teren cuprinzând desfășurarea a 44 000 de interviuri în 34 de țări; publicarea primelor constatări (document de sinteză);

                              —

                              în cadrul sondajului privind întreprinderile europene: publicarea unui raport de sinteză, analiza secundară a profilurilor de flexibilitate ale întreprinderilor și a muncii pe bază de fracțiune de normă;

                  10.

                  îndeamnă Fundația să înregistreze toate deciziile Consiliului de administrație cu privire la sondaje, întrucât, în lipsa unor standarde adecvate privind documentarea deciziilor adoptate, ar putea fi afectate eficiența și eficacitatea cu care aceste decizii sunt comunicate; constată în special că Fundația se confruntă cu lipsuri în această privință și este posibil ca președintele Consiliului de administrație să nu semneze deciziile adoptate și să nu treacă data adoptării lor;

                  11.

                  observă, de asemenea, că comitetele consultative ale Fundației, responsabile de contribuțiile Consiliului de administrație la fazele de pregătire și de evaluare a sondajelor, nu au caiete de sarcini și nici regulamente de procedură pentru organizarea reuniunilor lor; consideră că aceste deficiențe ar putea duce la înțelegerea greșită a rolurilor și responsabilităților comitetelor consultative, ceea ce poate afecta negativ pregătirea sondajelor; prin urmare, invită Fundația să remedieze această situație și să informeze autoritatea care acordă descărcarea de gestiune cu privire la măsurile luate în acest sens;

                  12.

                  de asemenea, invită Fundația să instituie proceduri scrise în care să fie prezentate activitățile sale de bază; subliniază că acest lucru ar putea ajuta Fundația să își folosească resursele în mod eficace și să identifice eventuale deficiențe;

                  13.

                  constată, cu toate acestea, efortul depus de Fundație în vederea îmbunătățirii măsurilor de control care vizează ameliorarea calității sondajelor sale; constată în special că personalul acesteia se deplasează în unele țări în care sunt desfășurate sondajele pentru a evalua modul în care contractanții desfășoară interviurile și pentru a testa chestionarele utilizate în realizarea sondajelor prin desfășurarea în unele țări a unor interviuri cognitive cu un număr limitat de elemente ale eșantionului;

         Auditul intern

                  14.

                  constată că, din februarie 2010, directorul adjunct al Fundației are rol de coordonator al controalelor interne; ia act de faptul că planul anual de lucru pentru control intern este monitorizat în cadrul unor reuniuni trimestriale ale comitetului pentru control intern cu participarea șefului sectorului administrativ, a șefului unității de resurse umane și a șefului sectorului operațional;

                  15.

                  constată, pe baza raportului anual de activitate al Fundației, că activitățile de audit intern din 2010 au pornit de la planul strategic de audit 2009-2011, care se bazează pe evaluarea riscurilor efectuată în 2008; constată, de asemenea, că în februarie 2011 a fost realizată o nouă evaluare a riscurilor ce a avut ca rezultat un nou plan strategic de audit pentru 2011-2013, care cuprinde următoarele teme:

                              —

                              auditul gestionării sondajelor – a doua fază (2011);

                              —

                              raportarea/elementele de bază ale asigurării (2012);

                  16.

                  constată, de asemenea, că pentru 2012-2013 temele propuse sunt:

                              —

                              gestionarea resurselor umane: sistemul de recrutare, formare, evaluare și promovare;

                              —

                              gestionarea calității produselor/gestionarea relațiilor cu beneficiarii/relațiilor cu părțile interesate;

                              —

                              gestionarea documentelor;

                              —

                              gestionarea reuniunilor;

                  17.

                  constată că Serviciul de Audit Intern (IAS) a planificat realizarea unui audit în 2010 privind gestionarea de către Fundație a sondajelor; este îngrijorat că, din cauza disponibilității limitate a personalului-cheie al Fundației în perioada auditului și din cauza documentației incomplete privind gestionarea sondajelor, IAS nu a fost în măsură să colecteze suficiente dovezi de audit în ceea ce privește unele module ale evaluărilor bazate pe risc; constată însă că la începutul anului 2011 a fost desfășurată o fază suplimentară a acestui audit, iar rezultatele vor fi prezentate în raportul anual privind auditul intern pentru 2011; invită Fundația să transmită în timp util autorității care acordă descărcarea de gestiune acest raport;

                  18.

                  este îngrijorat de faptul că recomandarea IAS cu privire la validarea sistemului de contabilitate a fost amânată; constată în special că IAS consideră că această recomandare este „de importanță critică”; îndeamnă, așadar, Fundația să adopte imediat măsuri în această privință și să informeze autoritatea care acordă descărcarea de gestiune cu privire la măsurile luate pentru eliminarea acestei deficiențe;

                  19.

                  constată că, la sfârșitul anului 2010, nu se dăduse curs la cinci recomandări calificate de IAS ca „foarte importante”; observă că aceste recomandări se referă la necesitatea:

                              —

                              de a documenta procedura de gestionare a sondajelor;

                              —

                              de a asigura exactitatea și buna calitate a informațiilor utilizate în planificarea sondajelor și de a monitoriza activitățile planificate;

                              —

                              de a actualiza manualul pentru procedurile de achiziții și de a îmbunătăți nivelul de conformitate și bunele practici;

                              —

                              de a documenta circuitele financiare;

                              —

                              de a institui o metodologie pentru controalele ex post;

                        constată pe baza raportului anual de activitate al Fundației că cele trei recomandări „foarte importante” referitoare la gestiunea financiară sunt consemnate ca fiind realizate de către Fundație, deși în raportul anual de audit intern se constată că realizarea acestor recomandări este întârziată în raport cu planul de acțiune inițial al Fundației; invită, prin urmare, Fundația și IAS să informeze autoritatea care acordă descărcarea de gestiune cu privire la situația exactă a acestor recomandări;

                  20.

                  îndeamnă Fundația să dea curs în mod corespunzător recomandărilor emise de IAS și să informeze autoritatea care acordă descărcarea de gestiune cu privire la măsurile adoptate în acest sens;

                  21.

                  constată, totuși, pe baza raportului anual de activitate al Fundației că, în urma recomandării emise de IAS în 2009 cu privire la gestiunea financiară, procedura pentru verificarea ex post a fost revizuită și actualizată prin includerea unei evaluări a riscurilor privind justificarea modului în care este stabilită mărimea eșantionului;

                  22.

                  atrage atenția asupra recomandărilor sale formulate în rapoartele precedente referitoare la descărcarea de gestiune, așa cum sunt prezentate în anexa la prezenta rezoluție;

                  23.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 150.

         (2)  JO L 248, 16.9.2002, p. 1.

         (3)  JO L 139, 30.5.1975, p. 1.

         (4)  JO L 357, 31.12.2002, p. 72.

         (5)  JO L 250, 27.9.2011, p. 210.

         (6)  JO L 64, 12.3.2010, p. 505.

         (7)  Texte adoptate, P7_TA(2012) 164 (a se vedea pagina 388din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Fundația Europeană pentru Îmbunătățirea Condițiilor de Viață și de Muncă

                  2006

                  2007

                  2008

                  2009

                  Performanță

                  n.a.

                  n.a.

                  Solicită Fundației să prezinte o analiză diacronică a operațiunilor realizate în exercițiul care face obiectul descărcării de gestiune și în exercițiile precedente, similar cu analiza ex post realizată în exercițiile precedente

                              —

                              Încurajează Fundația să își dezvolte în continuare „sistemul de monitorizare a performanței Eurofound” pentru a garanta că rezultatele exercițiului său de monitorizare a performanței sunt introduse în luarea deciziilor și în planificarea în domeniul gestiunii și că se fac studii periodice pentru a obține reacții din partea publicului-țintă

                              —

                              Susține recomandarea evaluatorului extern de a defini mai bine publicul-țintă al Fundației la nivel național și de a crea o rețea de puncte focale bazate pe autoritățile naționale reprezentate în Consiliul său de administra ție

                  Credite de funcționare reportate

                  Rata de execuție a creditelor de angajament pentru 2006 a fost de peste 97 %; ratele de reportare pentru cheltuielile administrative au fost de 43 %; prin urmare, nu s-a respectat cu strictețe principiul bugetar al anualității

                  n.a.

                  Fundația ar trebui să ia măsuri pentru a preveni deficiențele din activitățile de planificare și programare, pentru a respecta principiul anualității

                              —

                              Invită Fundația să se asigure că creditele sunt puse la dispoziție numai după ce se încasează venitul alocat aferent

                              —

                              Observă că Curtea de Conturi a fost obligată să emită rezerve cu privire la declarația bugetară și financiară a Fundației, care conținea lacune majore, indicând deficiențe în organizarea financiară a Fundației

                  Transferuri bugetare fără documente justificative

                  n.a.

                  n.a.

                  Transferurile bugetare nu au fost justificate în mod satisfăcător

                  n.a.

                  Procedurile de achiziții publice

                  n.a.

                  Anomalii privind procedura de evaluare financiară și faptul că criteriile de selecție nu permiteau evaluarea corespunzătoare a capacității finale a candidaților

                  Solicită Fundației să ia măsuri pentru a îmbunătăți monitorizarea executării contractelor sale, precum și programarea procedurilor sale de achiziții

                  Invită Fundația să ia măsuri pentru a-și îmbunătăți procedura de evaluare și revizuire pentru a evita în viitor repetarea unor astfel de erori în procedura sa de achiziții

                  Resurse umane

                  Procedurile de recrutare nu sunt perfect transparente și nediscriminatorii

                  Procedurile de recrutare nu sunt perfect transparente și nediscriminatorii

                              —

                              Solicită Fundației să ia măsurile care se impun pentru a anticipa mai bine plecarea unor angajați-cheie și să indice în mod transparent în raportul de activitate efectivele de personal

                              —

                              Au fost realizate îmbunătățiri ale procedurilor de recrutare aplicate de Fundație

                  Invită Fundația să furnizeze dovezi cu privire la deciziile sale privind selecția personalului pentru a garanta transparența procedurilor de recrutare; îndeamnă Fundația să remedieze rapid această situație și să informeze autoritatea care acordă descărcarea de gestiune cu privire la progresele înregistrate

                  Auditul intern

                  Solicită să fie îmbunătățită gestiunea financiară: două contracte nu au fost plătite din bugetul aferent exercițiului respectiv

                              —

                              Solicită să fie îmbunătățită gestiunea financiară: TVA-ul recuperabil în valoare de 376 611 EUR pe 2007 nu a fost reclamat până la sfârșitul exercițiului

                              —

                              Invită Fundația să ia măsuri pentru îmbunătățirea situațiilor sale financiare

                              —

                              Invită Fundația să ia măsuri pentru a realiza 28 dintre cele 54 de recomandări formulate de Serviciul de Audit Intern, mai exact să instituie standardele de control intern, să urmărească implementarea celorlalte standarde de control intern și să introducă un sistem eficient de planificare și monitorizare

                              —

                              2 dintre cele 8 recomandări ale IAS au fost implementate

                              —

                              Îndeamnă Fundația să pună în aplicare fără întârziere recomandările conținute în raportul privind gestiunea financiară al IAS și să informeze autoritatea care acordă descărcarea de gestiune cu privire la progresele înregistrate în această direcție


title: 2012/574/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/192

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010
   (2012/574/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Produse Chimice pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1907/2006 al Parlamentului European și al Consiliului (3) de înființare a Agenției Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0126/2012),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 33.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Agenției Europene pentru Produse Chimice pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2010, însoțit de răspunsurile Agenției (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 1907/2006 al Parlamentului European și al Consiliului (3) de înființare a Agenției Europene pentru Produse Chimice, în special articolul 97,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0126/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene pentru Produse Chimice (denumită în continuare „Agenția”) aferente exercițiului financiar 2010 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2011, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                              —

                              a invitat Agenția să informeze autoritatea care acordă descărcarea de gestiune cu privire la măsurile luate pentru îmbunătățirea sistemelor sale de control prin consolidarea circuitelor financiare, a fluxurilor de lucru, a planurilor de acțiune și a evaluărilor de riscuri;

                              —

                              a încurajat Agenția să garanteze efectiv că:

                                          —

                                          toate componentele pentru deciziile financiare sunt disponibile;

                                          —

                                          informațiile necesare la fiecare nivel din cadrul organizației sunt în mod adecvat definite și abordate;

                                          —

                                          programul anual de lucru (PAL) prezintă toate resursele puse la dispoziție de buget;

                                          —

                                          documentația pentru procedurile financiare și listele de control este finalizată și actualizată;

                              —

                              a invitat Agenția să își continue eforturile de planificare și monitorizare legate de achiziții și execuția bugetară pentru a reduce și mai mult proporția creditelor reportate;

                  C.

                  întrucât bugetul general al Agenției pentru exercițiul financiar 2010 s-a ridicat la 75 500 000 EUR față de 70 400 000 EUR în 2009, ceea ce reprezintă o creștere cu 7,24 %;

                  D.

                  întrucât Agenția a primit o contribuție temporară de 36 000 000 EUR din partea Uniunii și AELS,

         Gestiunea bugetară și financiară

                  1.

                  constată că Raportul Curții de Conturi indică faptul că bugetul Agenției pentru 2010 s-a ridicat la 75 000 000 EUR, în timp ce Agenția a raportat un buget de 75 500 000 EUR pentru exercițiul financiar 2010;

                  2.

                  ia act de declarația Agenției, potrivit căreia Agenția este finanțată prin onorarii plătite de industrie pentru înregistrarea substanțelor chimice, precum și printr-o contribuție potențială a Uniunii;

                  3.

                  reamintește că, în 2010, contribuția inițială a Uniunii la bugetul Agenției a fost de 25 305 000 EUR; constată însă că la fondurile alocate inițial a fost adăugată suma de 8 700 000 EUR, provenită din recuperarea excedentului, contribuția totală a Uniunii ridicându-se astfel în 2010 la 34 005 000 EUR (6); de asemenea, ia act de faptul că, întrucât veniturile provenite din onorarii sunt încasate de Agenție de obicei abia spre sfârșitul anului, contribuția Uniunii a fost necesară pentru a permite finanțarea cheltuielilor de funcționare până în octombrie 2010;

                  4.

                  constată că Agenția face referire la o contribuție temporară a Uniunii de 36 000 000 EUR pentru 2010, deși suma respectivă include contribuția AELS;

                  5.

                  constată din raportul său privind gestiunea bugetară și financiară (RGBF) că Agenția s-a angajat să ramburseze Comisiei întreaga contribuție temporară a Uniunii în momentul primirii notei de debit corespunzătoare; ia notă de declarația Agenției, potrivit căreia rambursarea contribuției temporare a fost efectuată în luna martie 2011, iar dobânda a fost plătită Comisiei;

                  6.

                  constată, pe baza RGBF, că bugetul inițial al Agenției pentru 2010 a fost de 86 481 700 EUR; remarcă totuși că, pe parcursul exercițiului, Consiliul de administrație a adoptat două bugete rectificative, diminuând în total cheltuielile bugetare cu 11 000 000 EUR (12,75 %);

                  7.

                  constată din RGBF că bugetul pentru titlul I în 2010, 47 214 285 EUR, a fost diminuat cu 8 %, adică cu 3 787 650,18 EUR; ia act de comentariul Agenției, conform căruia motivul principal pentru această diminuare a fost rata mai scăzută de recrutare comparativ cu planurile inițiale; observă, de asemenea, că rata totală de execuție pentru titlul I a fost de 97,2 %;

                  8.

                  observă, de asemenea, din RGBF că, în total, cheltuielile de la titlul II au reprezentat 92,4 % din bugetul modificat (10 739 727,92 EUR față de 11 624 281,05 EUR), în urma anulării unui număr de proiecte de consultanță în domeniul informatic, care vor fi puse în aplicare în cadrul contractului viitor de externalizare în 2011;

                  9.

                  constată din raportul anual de activitate (RAA) al Agenției că aceasta a reușit să proceseze încasarea a aproximativ 23 000 de onorarii, ceea ce a avut ca rezultat un venit provenit din onorarii în valoare de 349 700 000 EUR;

                  10.

                  constată din raportul Curții de Conturi că, începând din 2010, Agenția se autofinanțează integral, însă și faptul că ar putea fi oportun să se revizuiască regulamentul său financiar pentru a include un mecanism de păstrare a veniturilor proprii excedentare în vederea finanțării activităților viitoare ale Agenției;

                  11.

                  ia act de răspunsul Agenției, conform căruia aceasta va include în viitoarea revizuire a regulamentului său financiar o propunere de mecanism pentru gestionarea veniturilor proprii excedentare; constată din RAA al Agenției că s-a încheiat un acord cu un custode extern și foarte bine cotat, precum și faptul că se pregătește un al doilea acord pentru a asigura păstrarea rezervelor de lichidități și diversificarea riscurilor legate de aceste rezerve, care ar trebui să constituie sursa principală de finanțare a Agenției până la intrarea în vigoare a cadrului financiar 2014-2020; ia act de declarația Agenției, potrivit căreia la Banca Europeană de Investiții și la Banca Centrală a Finlandei au fost depuse rezerve de lichidități pentru administrarea activelor;

         Reportarea creditelor

                  12.

                  constată din RGBF al Agenției că reportările creditelor de angajament și ale creditelor de plată, în valoare de 12 254 740,59 EUR, privesc în principal costurile în domeniul informatic pentru asistența acordată operațiunilor (5 747 560,42 EUR), precum și costurile în domeniul administrației generale (1 555 943,82 EUR);

                  13.

                  constată, de asemenea, din RGBF că suma totală de 2 533 156,09 EUR a fost anulată din creditele de angajament și de plată reportate din bugetul pentru 2009; observă în special că acest lucru privește în primul rând titlul II;

                  14.

                  regretă faptul că Curtea de Conturi nu menționează creditele reportate și anulate ale Agenției în raportul său privind conturile anuale ale Agenției pentru exercițiul financiar 2010;

                  15.

                  salută eforturile Agenției de a îmbunătăți planificarea și monitorizarea resurselor, precum și eforturile de a introduce orientări pentru promovarea principiului anualității; constată, în special, din informațiile oferite de Agenție că aceasta a reușit să reducă rata reportărilor de la 29,7 % în 2009 la 16,3 % în 2010;

                  16.

                  subliniază, de asemenea, faptul că, întrucât Agenția lucrează cu credite nediferențiate la toate titlurile bugetare, este nerealist să se aștepte ca toate operațiunile planificate pentru un an calendaristic să fie angajate și plătite în cadrul aceluiași exercițiu bugetar, în special pentru cheltuielile de funcționare în cadrul proiectelor (de exemplu, dezvoltarea sistemelor informatice);

         Procedurile de achiziții publice

                  17.

                  constată, de asemenea, din RAA al Agenției că în 2010 s-au desfășurat 350 de proceduri de achiziții publice, incluzând contracte-cadru multianuale pentru servicii informatice, securitate, servicii de consultanță în domeniul calității și gestiunii, diverse chestiuni legate de comunicare și formare lingvistică;

                  18.

                  ia act, în special, de volumul ridicat al contractărilor realizate în temeiul contractelor-cadru existente în domeniul serviciilor de consultanță IT, precum și în cadrul contractelor pentru chestiuni științifice, tehnice, de mediu și socioeconomice legate de REACH;

         Gestionarea resurselor umane (RU)

                  19.

                  constată din RAA că în 2010 Agenția a recrutat mai mult de 120 de angajați noi; constată, în special, că s-a acordat o atenție deosebită recrutării de angajați experți în vederea consolidării capacității științifice a Agenției; constată, de asemenea, că s-a acordat prioritate recrutării de cadre de conducere de nivel superior și mediu pentru a asigura punerea în aplicare a noii structuri organizaționale începând cu ianuarie 2011;

                  20.

                  solicită Agenției să își planifice mai bine activitățile și proiectele de RU în momentul elaborării PAL; observă, în special, din RAA faptul că, din cauza ratei mari de recrutare și a impactului termenelor-limită de înregistrare asupra serviciilor de RU, nu s-a acordat prioritate activităților de formare, iar câteva proiecte de RU au fost amânate sau gestionate la un nivel inferior celui prevăzut inițial;

         Conflictele de interese

                  21.

                  luând act de faptul că Agenția este implicată în luarea unor decizii foarte importante pentru consumatori și ținând seama de expunerea acesteia, dată fiind importanța ei pentru industrie, așteaptă cu interes să primească și să dezbată constatările și recomandările din Raportul special privind situațiile de conflict de interese care urmează a fi publicat de Curtea de Conturi înainte de sfârșitul lunii iunie 2012;

                  22.

                  consideră că, după faza inițială de demarare, axată pe proceduri, Agenția trebuie să se asigure că bugetul și personalul său sunt distribuite astfel încât să își poată îndeplini integral sarcina de fond, în special în ceea ce privește evaluările, restricțiile și autorizațiile;

         Auditul intern

                  23.

                  consideră că Agenția și-a îmbunătățit procesele administrative (inclusiv circuitele financiare) și fluxul de lucru operațional prin dezvoltarea unui sistem integrat de gestionare a calității (ISO9001); salută, de asemenea, faptul că Agenția a integrat evaluarea riscurilor în procesul de stabilire a priorităților pentru audituri și PAL și, atunci când este cazul, drept bază pentru procesul decizional; consideră că aceasta este o bună practică care trebuie urmată și de celelalte agenții;

                  24.

                  constată din informațiile oferite de Agenție că Serviciul de Audit Intern a realizat un audit consultativ privind „pregătirea pentru înregistrare”, al cărui raport a fost emis și transmis directorului executiv la 14 aprilie 2010; subliniază că obiectivul acestui audit era de a evalua nivelul de pregătire a Agenției pentru a face față termenelor-limită de înregistrare în viitor;

                  25.

                  salută, în acest sens, înființarea de către Agenție a unei unități separate pentru înregistrarea și depunerea documentelor, precum și a unui grup de intervenție în caz de urgență; solicită totuși Agenției să îmbunătățească consecvența modului de procesare a dosarelor; constată că aceasta constituie o condiție esențială pentru activitățile de înregistrare și că Agenția ar trebui să depună mai multe eforturi în acest sens prin elaborarea unui proces standard pentru actualizarea normelor de înregistrare, precum și prin asigurarea trasabilității informațiilor și documentarea deciziilor luate pentru actualizarea normelor;

                  26.

                  invită, de asemenea, Agenția să pregătească personalul din unitatea pentru înregistrare pentru un volum de lucru sporit față de nivelul actual prin formarea acestuia (în special prin formarea conducerii de nivel mediu a unității) și prin stabilirea unor aranjamente pentru înlocuirea personalului-cheie; subliniază că sarcina unității pentru înregistrare ar trebui să se concentreze pe activitățile esențiale care necesită cunoștințe specifice despre înregistrare;

                  27.

                  solicită Agenției să respecte o metodologie strictă „de sus în jos/de jos în sus” pentru raportare, precum și principii clare de orientare în vederea definirii indicatorilor și a instrumentelor relevante de utilizat;

                  28.

                  constată din raportul Agenției că structura de audit intern a realizat două audituri interne de asigurare în 2010: un audit al „proceselor de înlocuire a personalului” și un audit al „proceselor de facturare a onorariilor”;

         Performanța

                  29.

                  constată că la sfârșitul anului 2010 au existat două termene-limită importante pentru REACH și pentru Regulamentul privind clasificarea, etichetarea și ambalarea; salută, astfel, faptul că Agenția a reușit să gestioneze cu succes recepționarea și procesarea a 25 000 de dosare de înregistrare pentru 4 300 de substanțe chimice care fie sunt de uz comun în Europa, fie sunt dintre cele mai periculoase, precum și recepționarea și procesarea a peste 3 milioane de notificări pentru peste 100 000 de substanțe care sunt clasificate și trebuie să fie etichetate pentru a proteja utilizatorii;

                  30.

                  salută inițiativele Agenției pentru consolidarea atenției acordate clienților și pentru îmbunătățirea procedurilor de feedback; se declară mulțumit în special de faptul că Agenția a acordat o atenție deosebită activităților sale de comunicare, cum ar fi zilele partenerilor, publicațiile și serviciul de asistență;

                  31.

                  se declară satisfăcut de activitatea reușită a Agenției în ceea ce privește aplicarea legislației Uniunii din domeniul produselor chimice;

                  32.

                  consideră evoluția contractelor din domeniul tehnologiilor informației ca fiind un rezultat al costurilor semnificative aferente acestora și al întârzierilor constatate în cursul fazei de demarare;

         Rolul de coordonator al rețelei de agenții

                  33.

                  felicită Agenția pentru activitatea sa eficace în calitate de coordonator al rețelei de agenții în procedura de descărcare de gestiune 2010;

                  34.

                  atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

                  35.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 33.

         (2)  JO L 248, 16.9.2002, p. 1.

         (3)  JO L 396, 30.12.2006, p. 1.

         (4)  JO L 357, 31.12.2002, p. 72.

         (5)  JO L 250, 27.9.2011, p. 150.

         (6)  JO L 64, 12.3.2010, p. 447.

         (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Agenția Europeană pentru Produse Chimice

                  2008

                  2009

                  Performanța

                  Agenția ar putea beneficia de pe urma elaborării unor proceduri de colectare a reacțiilor și de pe urma unei focalizări mai puternice pe beneficiari

                  Solicită Curții de Conturi să realizeze audituri ale performanței în cadrul Agenției

                  Gestiunea bugetară și financiară

                              —

                              Solicită Agenției să ia măsuri pentru a îmbunătăți planificarea și monitorizarea resurselor și a creditelor sale (41 % din creditele de angajament pentru activitățile operaționale au fost reportate și 37,5 % au fost anulate)

                              —

                              Îndeamnă Comisia să examineze posibilitățile de a pune pe deplin în aplicare o gestiune axată pe necesități (rezervele de lichidități în 2008: 18 747 210,75 EUR)

                  Invită Agenția să își continue eforturile de planificare și monitorizare legate de achiziții și execuția bugetară pentru a reduce și mai mult proporția creditelor reportate; constată, de fapt, că Curtea de Conturi a constatat existența unor credite reportate în valoare de 20 000 000 EUR (29 % din credite) în exercițiul bugetar 2010, dintre care aproximativ 88 % vizează activități care nu au fost puse în aplicare (sau, în anumite cazuri, bunuri care nu au fost primite) la sfârșitul exercițiului; remarcă, în plus, că 5 % din credite (3 000 000 EUR) au fost anulate

                  Resursele umane

                              —

                              Solicită Agenției să se ocupe de punerea în aplicare a procedurii de recrutare

                              —

                              Transparență: în 14 proceduri de recrutare independența membrilor juriului nu a fost garantată, datorită faptului că însuși directorul a fost președintele juriului

                              —

                              Felicită Agenția pentru decizia sa ca directorul să nu mai ia parte la deliberările juriului

                              —

                              Solicită Agenției să aplice proceduri de predare bine definite

                  Importanța monitorizării viitoare de către Agenție a execuției bugetului și a realizării planului de recrutare

                  Auditul intern

                  Auditarea a trei proceduri a evidențiat deficiențe la nivelul documentației care sintetizează activitatea juriilor (absența justificărilor)

                              —

                              Invită directorul executiv al Agenției să informeze autoritatea care acordă descărcarea de gestiune cu privire la conținutul planului său de audit

                              —

                              Invită Agenția să informeze autoritatea care acordă descărcarea de gestiune cu privire la măsurile luate pentru îmbunătățirea sistemelor sale de control prin consolidarea circuitelor financiare, a fluxurilor de lucru, a auditurilor, a planurilor de acțiune și a evaluărilor de riscuri

                              —

                              Încurajează Agenția să garanteze efectiv că:

                                          —

                                          toate componentele pentru deciziile financiare sunt disponibile

                                          —

                                          informațiile necesare la fiecare nivel din cadrul organizației sunt în mod adecvat definite și abordate

                                          —

                                          programul de lucru prezintă toate resursele puse la dispoziție de buget

                                          —

                                          documentația pentru procedurile financiare și listele de control este finalizată și actualizată